અહી મદાલસા કહે છે કે તારા આત્મ સ્વરુપમાં આવો કશો આરોપ નથી. જે આત્મા શરીર / ઈંદ્રિયો / અંત:કરણ / ચિદાભાસ સર્વને સત્તા આપનાર છે તેમાં દ્વૈત છે જ નહીં. તે સર્વત્ર છે. તેમાં કશી વધ ઘટ થઈ શકે તેમ નથી. તેમાં કશું પરિવર્તન આણી શકાય તેમ નથી. માત્ર દેહભાવને બદલે આત્મભાવનું ચિંતન કરવાથી એટલે કે આત્માના સદભાવથી પોતે વિશેષ છે તેવું અભિમાન કે પોતે કશું નથી તેવો હિન ભાવ તેમ બંન્ને પ્રકારના કુભાવથી મુક્ત થવાય છે.